《新作西池呈王守》
宋代·刘攽

清源注长波，萦回十里内。泓澄鉴群物，杂细分毛介。

旱岁未尝减，隆冬方可爱。传云五龙旧，疑有神物在。

惜此去人近，久随荆棘废。赏心一朝同，版筑四面会。

凿池两汉集，抗榭群山对。种花渐成蹊，栽竹俄自倍。

荷芰入四邻，鸥鸟盈千辈。鱼游明镜中，人语红尘外。

眷兹仁智乐，况乃登临最。沧浪欢濯缨，药饵劝飞盖。

讼閒固材胜，神逸自形泰。愿言载笔间，屡得从公迈。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。